|  |  |
| --- | --- |
| Наручилац | Агенција за лиценцирање стечајних управника |
| Адреса | Београд, Кнеза Михаила број 1-3 |
| Интернет страница Наручиоца | www.alsu.gov.rs |
| Број обавештења | IV -14 -18/1/2014-14 |
| Датум | 26. мај 2014. године |

На основу члана 36. став 7. Закона о јавним набавкама („Службени гласник РС“, број 124/12), Агенцијa за лиценцирање стечајних управника, дана 26. маја 2014. године, oбјављује

**О Б А В Е Ш Т Е Њ Е**

**о покретању преговарачког поступка**

**без објављивања позива за подношење понуда**

**за јавну набавку услуге одржавања рачунарског софтвера Агенције за лиценцирање стечајних управника**

**редни број ЈН-П 1/2014**

1. Редни број јавне набавке је ЈН- П 1/2014.

2. Подаци о јавној набавци:

|  |  |
| --- | --- |
| Предмет јавне набавке, назив и ознака из општег речника набавке | Услуга одржавања рачунарског софтвера АЛСУ  Одржавање софтвера за информационе технологије - 72267100 |
| Врста поступка јавне набавке | Преговарачки поступак без објављивања позива за подношење понуда |

1. Основ за примену преговарачког поступка:

Чланом 36. став 1. тачка 2. Закона предвиђено је да наручилац може спроводити преговарачки поступак без објављивања позива за подношење понуда ако због техничких, односно уметничких разлога предмета јавне набавке или из разлога повезаних са заштитом искључивих права, набавку може испунити само одређени понуђач.

Позив за подношење понуде упућује се фирми **„БЕЛИТ**“ доо, Београд, Обилићев венац 18-20.

Разлози за примену преговарачког поступка без објављивања позива за подношење понуда на основу члана 36. став 1. тачка 2) Закона о јавним набавкама и упућивања позива наведеној фирми су следећи:

Софтверска кућа „Белит“ д.о.о. из Београда је аутор рачунарског софтвера Агенције за лиценцирање стечајних управника (доказ: Потврда Завода за интелектуалну својину 990 број 2014/20136 А-57/2014/1 од 7.5.2014. године о уношењу у евиденцију и депоновању ауторских дела и предмета сродних права фирме „Белит“ доо као носиоца ауторских права на „Информационом Систему АЛСУ“). У конкретном случају ради се о врло сложеном софтверском систему са комплексним техничким захтевима чије одржавање захтева добро познавање стечајне проблематике. Систем се састоји из више модула који покривају сваки организациони део Агенције (деловодник, стручни испити, досијеи стечајних управника, именик стечајних управника, финансијски део стечајних поступака, као и статистички подаци о стечајним поступцима) и он аутоматизује кључне пословне процесе Агенције за лиценцирање стечајних управника у извршавању законом поверених послова. Ангажовање неке друге софтверске куће за одржавање овог софтвера, а не аутора система, услед непознавања унутрашње логике и архитектуре система, као и свих осталих аспеката вођења стечајног поступка, може довести до тога да би имплементација трајала вишеструко дуже, решења вероватно не би била уклопљена на прави начин у постојећи систем и могла би довести до додатних грешака у систему, чија оправка би касније била јако скупа или немогућа уколико дође до трајног губитка неке од информација базе.

Због свега наведеног, а на основу позитивног мишљења Управе за јавне набавке број 404-02-1558/14 од 15. маја 2014. године Агенција је донела одлуку о покретању поступка за набавку одржавања рачунарског софтвера АЛСУ у преговарачком поступку без објављивања позива за подношење понуда.